
Program Sănătate




Comunicat de presă
FINALIZARE PROIECT: ,, ASIGURAREA ACCESULUI LA SERVICII DE SĂNĂTATE ÎN REGIM AMBULATORIU  PENTRU POPULAȚIA DIN REGIUNEA SUD VEST OLTENIA PRIN DOTAREA  CU APARATURĂ DE ÎNALTĂ PERFORMANȚĂ” cod MySMIS2021/SMIS2021+ 322891

Data: 30.08.2026


Proiectul a fost finanțat prin Programul Sănătate, gestionat de Autoritatea de Management din cadrul Ministerului Investițiilor și Proiectelor Europene și face parte din cele 5 proiecte cu finanțare externă nerambursabilă, finanțate în cadrul Programului Sănătate prin apelurile PS/313/PS_P1/OP4/RSO4.5/PS_P1_RSO4.5_A2 - ,,Investiții în infrastructura publică a ambulatoriilor sprijinite prin POR 2014-2020 - operațiuni etapizate”, din cadrul Priorității 1: Creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive,  Obiectiv de politică 4, Obiectiv Specific RSO4.5.
Obiectivul general al proiectului/Scopul proiectului: Creșterea și consolidarea capacității pentru screening populațional al cancerului de col uterin prin dotarea unităților sanitare cu echipamente, în vederea asigurării accesului la servicii medicale ambulatorii de calitate și reducerii inegalităților în ceea ce privește starea de sănătate
Obiectivele specifice ale proiectului:
· Dotarea cu echipamente a centrelor de screening;
· Numărul de cazuri depistate prin screening și număr de cazuri diagnosticate pozitiv, tratate.
Obiectivele specifice vor contribui la îndeplinirea indicatorilor proiectului: 01PS04 – Unități sanitare publice sprijinite, din care: unități sanitare publice/structuri publice care desfășoară activități medicale de tip ambulatoriu/acordă asistență medicală ambulatorie (unități sanitare), 01PSR16 - Numărul anual de utilizatori ai ambulatoriilor dotate (utilizatori/an).

Proiectul a fost implementat în parteneriat, încheiat între MINISTERUL SĂNĂTĂȚII, SPITALUL MUNICIPAL „COSTACHE NICOLESCU” DRĂGĂȘANI, UAT JUDEȚUL VÂLCEA, SPITALUL JUDEȚEAN DE URGENȚĂ VÂLCEA, SPITALUL ORĂȘENESC HOREZU, SPITALUL CLINIC JUDEȚEAN DE URGENȚĂ CRAIOVA, SPITALUL DE URGENȚĂ TÂRGU CĂRBUNEȘTI, SPITALUL DE PNEUMOFTIZIOLOGIE „CONSTANTIN ANASTASATU” MIHĂIEȘTI, SPITALUL MUNICIPAL MOTRU, SPITALUL JUDEȚEAN DE URGENȚĂ TÂRGU JIU și Ministerul Sănătății - Unitatea de Management al Proiectului Băncii Mondiale (MS UMPBM).

Valoarea totala a proiectului: 3.178.491,98 lei.
Valoarea eligibilă nerambursabilă din Fondul European de Dezvoltare Regională: 2.701.718,18 lei.
Contribuție proprie: 476.773,80 lei 
Contract finanțare: 32.669/31.07.2024  
Perioada de implementare a proiectului: 31.07.2024 - 30.08.2026
Rezultate: Proiectul, prin intermediul echipamentelor achiziționate de către lider, contribuie la identificarea precoce a leziunilor de col uterin, tratarea leziunilor în stadiu incipient și creșterea ratei de supravețuire a femeilor diagnosticate cu cancer de col uterin, în cadrul unităților sanitare care fac parte din grupul țintă al proiectului, la creșterea performanței și siguranței actului medical, având ca obiectiv furnizarea către pacienți a serviciilor medicale sigure, performante și de calitate, într-o manieră accesibilă. Screeningul este o metodă de prevenire a cancerului prin depistarea și tratarea anomaliilor în stadiu incipient care, netratate, pot evolua către cancer de col uterin. Riscul de cancer de col uterin invaziv este redus cu până la 90 % la femeile care participă în mod regulat la programe organizate care utilizează unul dintre cele două teste de screening recomandate. Cu alte cuvinte, 9 din 10 cazuri de cancer invaziv pot fi prevenite prin screening. Prin proiect s-au realizat investiții în echipamente necesare unităților sanitare partenere și beneficiarilor finali în proiect, Spitalul Clinic 




Județean de Urgență Craiova, Spitalul Județean de Urgență Târgu Jiu. Aceste investiții contribuie la dezvoltarea operaționalității la nivel național, regional și local, reducând inegalitățile în ceea ce privește starea de sănătate publică și îmbunătățind accesul la serviciile medicale de calitate. Prin proiect s-a obținut modernizarea și tehnologizarea la nivel European a infrastructurii sanitare deficitare, care încă utilizează aparatură uzată fizic și moral, prin achiziția de echipamente noi și eficiente, ce au adus o creștere calitativă a serviciilor oferite. 
Proiectul de află în perioada de 5 ani post-implementare, până la data de 29.08.2031, perioadă în care beneficiarul final asigură din bugetul propriu sustenabilitatea investițiilor realizate prin proiect. 
Informații de contact: Ministerul Sănătății- sediul central din Str. Cristian Popișteanu, nr. 1-3, sector 1, București, Tel. 021.307.25.96, Fax. 021.307.25.08; Unitatea de Implementare și Coordonare Programe - sediul din B-dul Nicolae Bălcescu nr. 17-19, sector 1, București, e-mail proiecte@ms.ro ; www.ms.ro.

